Jarðgangamenn í Snekkestað í Noregi héldu hátíð þann 4. desember en sá dagur er tileinkaður heilagri Barböru sem er verndardýrlingur námumanna . Starfsmenn Snekkestaðarverkefnisins eru margir hverjir kaþólskir og þótti við hæfi að sameina hátíðarhöld tengd Barböru við jólahátíðina . Byrjað var á því að fara inn í göng en þar var líkneski heilagrar Barböru blessað af kaþólska prestinum í Holmestrand . Eftir ræðuhöld og söng kórs heimamanna í Holmestrand var boðið til veislu á vinnusvæði ÍAV / Marti . Barbara gegnir viðamiklu hlutverki í kaþólskri trú en hún er verndari námumanna , vopnasmiða , steinsmiða , jarðfræðinga og flugeldatækna . Þá þykir hún góð til fyrirbæna hjá slökkviliðsmönnum , múrurum og vitavörðum . Einnig sinnir hún sjúkum og verndar þá gegn eldi . Til fróðleiks má geta þess að heilög Barbara er sögð hafa fæðst árið 218 í borginni Nicomedia í Tyrklandi . Dioscorus skipaði þegar í stað að láta reisa sérstakt hús fyrir Barböru þar sem hún skyldi höfð í stofufangelsi . En Barabara veitti viðnám . Hún lét smiði fjölga gluggum svefnherbergisins úr tveimur í þrjá , en það átti að undirstrika trú hennar . Á þetta var litið sem teikn um hefnd guðs .